
2 DR.31.3.2006 

 

rintangan serta cabaran telah kita hadapi.  Pertumbuhan negara yang begitu pesat pada 
tahun 1990-an terjejas akibat krisis kewangan Asia.  Situasi negara beransur pulih 
menjelang tahun 2000 tetapi peristiwa 11 September 2001 memberikan cabaran baru.  Di 
samping itu, pelbagai peristiwa lain turut melanda negara di rantau ini, antaranya wabak 
SARS dan selesema burung, gempa bumi dan tsunami.   

 Alhamdulillah, berkat kegigihan pemimpin dan ketekunan rakyat, negara berjaya 
menyatukan usaha, menggabungkan tenaga, mencapai pertumbuhan ekonomi dan 
kemajuan sosial yang membanggakan. Meskipun menghadapi pelbagai cabaran dalam 
masa lima belas tahun lalu, negara berjaya mencatat pertumbuhan keluaran dalam negara 
kasar (KDNK) sebanyak 6.2 peratus setahun antara 1991 hingga 2005.  Pertumbuhan ini 
dapat dilihat dalam peningkatan lebih sekali ganda pendapatan isi rumah daripada 
RM1,169 sebulan dalam tahun 1990 ke RM3,249 sebulan dalam tahun 2004.   

Semua sektor ekonomi negara menampakkan kemajuan termasuklah 
pengembangan sektor ekonomi baru seperti teknologi maklumat dan telekomunikasi (ICT).  
Hasil pertumbuhan ini, jumlah eksport negara meningkat pada kadar purata 13.5 peratus 
setahun dalam tempoh 1991-2005 menjadikan negara kita negara pedagang yang ke-18 
terbesar dunia.   

 Dari segi sosial, negara terus memperlihatkan kemajuan.  Kadar kemiskinan 
menguncup daripada 22.8 peratus pada tahun 1990 kepada 5.7 peratus pada tahun 2005.  
Keperluan asas seperti perkhidmatan kesihatan, pendidikan serta perumahan lebih banyak 
disediakan, demikian juga dengan pembangunan prasarana dan utiliti.   

 Meskipun kita telah berjaya melalui lima belas tahun yang lalu dengan baik, kita 
harus mengubah cara pemikiran bagi fasa lima belas tahun yang seterusnya.  Saya melihat 
fasa kedua sebagai tempoh yang lebih mencabar.  Keadaan dunia sekarang dan akan 
datang jauh berbeza.  Persekitaran kita telah menjadi semakin mencabar. Peningkatan 
harga minyak dunia membawa kesan mendalam kepada kehidupan setiap insan.  
Persaingan bagi pelaburan dan peluang pekerjaan menjadi lebih sengit. Di samping 
menghadapi saingan hebat dari negara China dan India, negara-negara membangun lain di 
rantau Asia semakin gigih membangunkan ekonomi masing-masing.  Sebagai sebuah 
ekonomi terbuka, Malaysia tidak terlindung daripada persekitaran yang semakin kompetitif, 
lebih-lebih lagi dengan bermulanya era ICT. 

 Tuan Yang di-Pertua, pada masa yang sama, kita turut menghadapi cabaran baru 
dari dalam negara.  Kehidupan masyarakat Malaysia pada umumnya telah berubah.  Ramai 
penduduk bertumpu ke kawasan bandar dengan peningkatan pendidikan kumpulan 
berpendapatan menengah semakin bertambah.  Mutu kehidupan yang dinikmati rakyat 
bertambah baik.  Walau bagaimanapun jurang pendapatan dan kekayaan tetap wujud 
terutamanya antara kaum dan antara kawasan bandar dengan kawasan luar bandar.  
Polarisasi kaum masih boleh dilihat di sekolah, di tempat kerja dan dalam kehidupan awam 
keseluruhannya. 

 Malaysia perlu mengatasi pelbagai cabaran ini dengan bijak lagi berkesan. Kita 
perlu menetapkan bagaimana cabaran-cabaran tersebut dapat diatasi dalam hasrat 
mencapai matlamat Wawasan 2020.  Kita perlu bertindak pantas.  Hanya 15 tahun sahaja 
yang tinggal antara sekarang sehingga tahun 2020.  Kita perlu menjadikan tempoh 15 tahun 
ini tempoh yang paling produktif dan paling bermakna demi mencapai cita-cita kita. 

 Kita mesti menjadikan 15 tahun ini, tahun-tahun yang terbaik dalam usaha kita 
untuk berdiri megah pada tahun 2020 nanti mengumumkan bahawa wawasan yang kita 
gagaskan telah tercapai. 

 Tuan Yang di-Pertua, kita kini memulakan langkah selanjutnya, langkah fasa  
kedua ke arah mencapai matlamat Wawasan 2020. Kita mahu negara menjadi negara maju 
dengan ciri-ciri tersendiri.  Kita mahu kemajuan yang bersifat holistik, merangkumi kesemua 
sembilan cabaran yang terkandung dalam Wawasan 2020. Kita mahu kemajuan yang dapat 
dinikmati semua secara saksama tanpa mengira agama atau kaum. Kita mahu membina 
tamadun negara seiring dengan kecemerlangan tamadun Islam dan tamadun-tamadun lain 
selaras dengan pendekatan Islam Hadhari.   



rintangan serta cabaran telah kita hadapi. Pertumbuhan negara yang begitu pesat pada tahun 1990-an terjejas akibat krisis kewangan Asia. Situasi negara beransur pulih menjelang tahun 2000 tetapi peristiwa 11 September 2001 memberikan cabaran baru. Di samping itu, pelbagai peristiwa lain turut melanda negara di rantau ini, antaranya wabak SARS dan selesema burung, gempa bumi dan tsunami. Alhamdulillah, berkat kegigihan pemimpin dan ketekunan rakyat, negara berjaya menyatukan usaha, menggabungkan tenaga, mencapai pertumbuhan ekonomi dan kemajuan sosial yang membanggakan. Meskipun menghadapi pelbagai cabaran dalam masa lima belas tahun lalu, negara berjaya mencatat pertumbuhan keluaran dalam negara kasar (KDNK) sebanyak 6.2 peratus setahun antara 1991 hingga 2005. Pertumbuhan ini dapat dilihat dalam peningkatan lebih sekali ganda pendapatan isi rumah daripada RM1,169 sebulan dalam tahun 1990 ke RM3,249 sebulan dalam tahun 2004. Semua sektor ekonomi negara menampakkan kemajuan termasuklah pengembangan sektor ekonomi baru seperti teknologi maklumat dan telekomunikasi (ICT). Hasil pertumbuhan ini, jumlah eksport negara meningkat pada kadar purata 13.5 peratus setahun dalam tempoh 1991-2005 menjadikan negara kita negara pedagang yang ke-18 terbesar dunia. Dari segi sosial, negara terus memperlihatkan kemajuan. Kadar kemiskinan menguncup daripada 22.8 peratus pada tahun 1990 kepada 5.7 peratus pada tahun 2005. Keperluan asas seperti perkhidmatan kesihatan, pendidikan serta perumahan lebih banyak disediakan, demikian juga dengan pembangunan prasarana dan utiliti. Meskipun kita telah berjaya melalui lima belas tahun yang lalu dengan baik, kita harus mengubah cara pemikiran bagi fasa lima belas tahun yang seterusnya. Saya melihat fasa kedua sebagai tempoh yang lebih mencabar. Keadaan dunia sekarang dan akan datang jauh berbeza. Persekitaran kita telah menjadi semakin mencabar. Peningkatan harga minyak dunia membawa kesan mendalam kepada kehidupan setiap insan. Persaingan bagi pelaburan dan peluang pekerjaan menjadi lebih sengit. Di samping menghadapi saingan hebat dari negara China dan India, negara-negara membangun lain di rantau Asia semakin gigih membangunkan ekonomi masing-masing. Sebagai sebuah ekonomi terbuka, Malaysia tidak terlindung daripada persekitaran yang semakin kompetitif, lebih-lebih lagi dengan bermulanya era ICT. Tuan Yang di-Pertua, pada masa yang sama, kita turut menghadapi cabaran baru dari dalam negara. Kehidupan masyarakat Malaysia pada umumnya telah berubah. Ramai penduduk bertumpu ke kawasan bandar dengan peningkatan pendidikan kumpulan berpendapatan menengah semakin bertambah. Mutu kehidupan yang dinikmati rakyat bertambah baik. Walau bagaimanapun jurang pendapatan dan kekayaan tetap wujud terutamanya antara kaum dan antara kawasan bandar dengan kawasan luar bandar. Polarisasi kaum masih boleh dilihat di sekolah, di tempat kerja dan dalam kehidupan awam keseluruhannya. Malaysia perlu mengatasi pelbagai cabaran ini dengan bijak lagi berkesan. Kita perlu menetapkan bagaimana cabaran-cabaran tersebut dapat diatasi dalam hasrat mencapai matlamat Wawasan 2020. Kita perlu bertindak pantas. Hanya 15 tahun sahaja yang tinggal antara sekarang sehingga tahun 2020. Kita perlu menjadikan tempoh 15 tahun ini tempoh yang paling produktif dan paling bermakna demi mencapai cita-cita kita. Kita mesti menjadikan 15 tahun ini, tahun-tahun yang terbaik dalam usaha kita untuk berdiri megah pada tahun 2020 nanti mengumumkan bahawa wawasan yang kita gagaskan telah tercapai. Tuan Yang di-Pertua, kita kini memulakan langkah selanjutnya, langkah fasa kedua ke arah mencapai matlamat Wawasan 2020. Kita mahu negara menjadi negara maju dengan ciri-ciri tersendiri. Kita mahu kemajuan yang bersifat holistik, merangkumi kesemua sembilan cabaran yang terkandung dalam Wawasan 2020. Kita mahu kemajuan yang dapat dinikmati semua secara saksama tanpa mengira agama atau kaum. Kita mahu membina tamadun negara seiring dengan kecemerlangan tamadun Islam dan tamadun-tamadun lain selaras dengan pendekatan Islam Hadhari.